31. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 25238/1677 της 21/30 Απρ. 1976 (ΦΕΚ Β΄ 602) Περί καθορισμού ωφελίμων πτηνών και θηλαστικών. Έχοντες υπ’ όψει: 1.Τας διατάξεις των άρθρ. 251 παρ. 2, 258 παρ. 2α,259 παρ. 2 του Ν.Δ. 86/69 «περί Δασικού Κώδικος». 2.Την ανάγκην ωρισμένων θηραμάτων προς διατήρησιν της βιολογικής ισορροπίας εν τη φύσει, αποφασίζομεν: Καθορίζομεν και χαρακτηρίζομεν ως ωφέλιμα θηλαστικά και πτηνά εξής: Α΄. Εκ των Θηλαστικών: Των ακανθοχοίρου, νυκτερίδος, μυγαλής (κοκκινοπόντικου), και ασπάλακος (τυφλοπόντικου). Εκ των πτηνών «Των μικροτέρων κατά μέγεθος της σιταρήθρας, μη συμπεριλαμβανομένης (τουτέστιν των μικροτέρων εις μήκος των 17 εκ.), πλην του κοινού στρουθίου (σπουργίτου) του κύκνου, πελαργού, Φοινικοπτέρου, Ροδοχρόου, κούκου, γερανού, παντός είδους δρυοκολάπτου, έποπος (τσαλαπετεινού), ακριδοθήρας (αγιοπουλιού), σίτης (τσοπανάκου-σφυρικτή), αιγοθήλης (γιδοβύζη-πλάνου), του μικρού μελανοκεφάλου γλάρου, παντός είδους χελιδόνος, του κορακίου (χαλκοκουρούνας), τρυγόνος, στρεπτοπηλίας δεκαοκτώ (δεκοκτούρας), αηδόνος μείζονος, κορυδαλλού μελανοκορύφου, (γαλιάνδρας), ακροκεφάλου καλαμοδιαίτου, κίγκλου (νεροκότσυφα), άπαντα τα νυκτόβια, άπαντα τα είδη γυπός, εκ των ιεράκων: ο κιρκάετος ο γαλατικός (φιδογέρακος), ιέραξ ο γνήσιος (πετροκιρκινέζι), ιέραξ η κέρχνη ή (γρυλλοφάγος), ιέραξ δενδρόβιος (γερακάκι), ιέραξ ο εσπέριος (μαύρο κιρκινέζι) όλα τα είδη κίρκου και τριόρχου, ικτίνα, ίβιδος δρεπανοράμφου (χαλκόκοτα), ερωδιού λευκού (λευκοτριχνιά) ερωδιού χιονολευκού (εγρέτας), ερωδιού ραλλοειδούς (μικροτσιχνιά, βράντης ερυθρολαίμου (κοκκινόχηνα), νήσση Ταρδονίδος (νησσογάλου ή χηναλώπεκος), σπαθίδος ή πλαταλέως (χουλιαρομύτα) νυκτοκόρακος, ανωράμφου (αβοκέτα), ιμαντόποδος (Καλαμοκανά), οιδκνήμου (φωνακλά), σχοινίκλου οπλοπτέρου (ακανθωτού καλυμενιού), προφυρίωνος (σουλτανοπουλιού), πουφήνων, θαλασσοχελιδόνος (νεροπέρδικος), υδροχελιδόνος κορμοράνου, όλων των ειδών γλάρου. Η θήρα των χαρακτηριζομένων ως άνω ωφελίμων πτηνών και θηλαστικών, απαγορεύεται, συμφώνως τω άρθρ. 258 παρ. 2α Ν.Δ. 86/69, οι δε παραβάται τιμωρούνται δια ποινής φυλακίσεως μέχρις ενός έτους ή δια χρηματικής ποινής, ή δι’ αμφοτέρων, ως ορίζει το άρθρ. 287 παρ. 11 Ν.Δ. 86/69. Εντός της περιοχής των εκτροφείων, καταφυγίων θηραμάτων, Κυνηγετικών περιοχών, άπαντα τα νυκτόβια, άπαντα τα είδη γυπός, εκ των ιεράκων: ο  κιρκάετος ο γαλακτικός (φιδογέρακος), ιέραξ ο γνήσιος (πετροκιρκινέζι), ιέραξ η κέρχνη (γρυλλοφάγος), ιέραξ ο δενδρόβιος (γερακάκι), ιέραξ ο εσπέριος (μαύρο κιρκινέζι), όλα τα είδη κίρκου και τριόρχου ικτίνα, επιτρέπεται η θήρα και η δίωξίς των κατά τας διατάξεις του 254 παρ. 3 του Ν.Δ. 86/69, ως αντικατεστάθη υπό του άρθρ. 4 παρ. 7 Νόμ. 177/75. Η τήρησις της παρούσης ανατίθεται εις τα όργανα της δασικής Υπηρεσίας, Χωρ/κής, Αγρ/κής και Κυνηγετικάς Οργανώσεις. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως, από της ημερομηνίας δε της δημοσιεύσεως αι υπ’ αριθ. 253201/2975/εγκ. 1369/22.10.75 και 63400/3011/17.7.1973 αποφάσεις ημών ενοποιούνται εις την παρούσαν. Η παρούσα δημοσιευθήτω δια της Εφημερίδος της Κυβερνήσεως. Δια την εμπορίαν, κατοχήν και χρήσιν κυνηγετικών όπλων βλ. και Νόμ. 495/1976 εν τόμω 4Α σελ. 344,07. 